CELEX: 32013R1078
Language: lv
Date: 2013-10-31 00:00:00
Title: Komisijas Īstenošanas regula (ES) Nr. 1078/2013 ( 2013. gada 31. oktobris ) par atļauju izmantot fumārskābi kā barības piedevu visu sugu dzīvniekiem  Dokuments attiecas uz EEZ

1.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 292/7
            
         KOMISIJAS ĪSTENOŠANAS REGULA (ES) Nr. 1078/2013
   (2013. gada 31. oktobris)
   par atļauju izmantot fumārskābi kā barības piedevu visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).
            
         
               (2)
            
            
               Ar Komisijas Direktīvu 80/678/EEK (3) fumārskābi bez termiņa ierobežojuma atļāva lietot kā barības piedevu visām dzīvnieku sugām atbilstīgi Direktīvai 70/524/EEK. Pēc tam saskaņā ar Regulas (EK) Nr. 1831/2003 10. panta 1. punkta b) apakšpunktu minēto piedevu kā esošu lopbarības piedevu iekļāva lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu un saistībā ar minētās regulas 7. pantu tika iesniegts pieteikums atkārtoti novērtēt fumārskābi kā lopbarības piedevu visām dzīvnieku sugām, pieprasot šo piedevu klasificēt piedevu kategorijā “tehnoloģiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“iestāde”) 2013. gada 29. janvāra atzinumā (4) secināja, ka saskaņā ar paredzētajiem lietošanas nosacījumiem fumārskābei nav nelabvēlīgas ietekmes uz dzīvnieku veselību, cilvēku veselību vai vidi un ka tā var nodrošināt barības saglabāšanu. Iestāde neuzskata, ka būtu nepieciešamas īpašas prasības attiecībā uz uzraudzību pēc produkta laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barībā esošās piedevas analītisko metodi.
            
         
               (5)
            
            
               Fumārskābes novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ fumārskābi būtu jāļauj lietot atbilstīgi šīs regulas pielikumam.
            
         
               (6)
            
            
               Drošības apsvērumi nepieprasa atļaujas nosacījumu izmaiņu tūlītēju piemērošanu, tāpēc ir lietderīgi noteikt pārejas periodu, lai ieinteresētās personas varētu sagatavoties jauno prasību izpildei saistībā ar atļaujas piešķiršanu.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto barības piedevu, kas iekļauta piedevu kategorijā “tehnoloģiskās piedevas” un funkcionālajā grupā “konservanti”, ir atļauts lietot par piedevu dzīvnieku ēdināšanā saskaņā ar minētajā pielikumā izklāstītajiem nosacījumiem.
   2. pants
   Pielikumā minēto barības piedevu un to saturošo barību, kas ražota un marķēta pirms 2014. gada 21. maija, saskaņā ar noteikumiem, kas bija piemērojami pirms 2013. gada 21. novembra, arī turpmāk drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 31. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
   
      (3)  Komisijas 1980. gada 4. jūlija Trīsdesmit trešā direktīva 80/678/EEK, ar ko groza pielikumus Padomes Direktīvai 70/524/EEK par barības piedevām (OV L 185, 18.7.1980., 48. lpp.).
   
      (4)  EFSA Journal 2013; 11(2):3102.
   
      PIELIKUMS
      
                  Piedevas identifikācijas numurs
               
               
                  Piedeva
               
               
                  Ķīmiskā formula, apraksts, analītiskās metodes
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktīvās vielas mg uz kg kompleksās barības ar mitruma saturu 12 %
               
            
                  
                     Tehnoloģisko piedevu kategorija. Funkcionālā grupa: konservanti
                  
               
            
                  1a297
               
               
                  Fumārskābe
               
               
                  
                               
                           
                           
                              
                                 Piedevas sastāvs
                              
                              Fumārskābe 99,5 %
                              cietā veidā
                           
                        
                               
                           
                           
                              
                                 Aktīvās vielas raksturojums
                              
                              Fumārskābe
                              C4H4O4
                              
                              
                                 CAS Nr. 110-17-8
                           
                        
                               
                           
                           
                              
                                 Analītiskā metode
                                  (1)
                              
                              Fumārskābes noteikšanai barības piedevā: infrasarkanās absorbcijas spektrofotometrija un titrēšana ar nātrija hidroksīdu (Food Chemical Codex 7).
                              Fumārskābes noteikšanai (izsakot kā kopējo fumārskābi) barības premiksā un barībā: jonu izslēgšanas augstas izšķirtspējas šķidruma hromatogrāfija ar UV noteikšanu (HPLC-UV).
                           
                        
               
                  Mājputni un cūkas
               
               
                  —
               
               
                  —
               
               
                  20 000
               
               
                  Drošībai: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.
               
               
                  2023. gada 21. novembris
               
            
                  Jauni dzīvnieki, kuri baroti ar piena aizstājējiem
               
               
                  —
               
               
                  —
               
               
                  10 000 (2)
                  
               
            
                  Citas dzīvnieku sugas
               
               
                  —
               
               
                  —
               
               
                  —
               
            
         (1)  Sīkāka informācija par analītiskajām metodēm atrodama Eiropas Savienības references laboratorijas barības piedevu jomā tīmekļa vietnē: www.irmm.jrc.be/crl-feed-additives
      
         (2)  mg fumārskābes uz kg piena aizstājēja.